Hozzátáplálási táblázat az új szakmai irányelv szerint
	Gyermek életkora
	Gyümölcsök
	Zöldségek
	Húsfélék
	Tej és tejtermékek
	Gabona
félék
	Egyéb

	5-6  hónapos kortól
	Első gyümölcsök (lé, majd pép formájában): 
alma, őszibarack, nektarin, sárgadinnye, meggy, cseresznye, hámozott szilva, körte, déligyümölcsök (banán, narancs, mangó, görögdinnye stb.), avokádó. 

Frissen préselt gyümölcslé 1 éves korig max. napi 100 ml ajánlott magas cukortartalma miatt. 
	Sárgarépa, burgonya, saláta, sütőtök, főzőtök, brokkoli, gesztenye, mángold, kelbimbó, spárga

	hal heti 1-2 alkalommal, hús naponta 
csirkemáj heti 1*
	
	Glutén prevenció, bevezetés: 
 napi fél cukormentes babakeksz (pl: Fosfovit) vagy minden másnap egy 
	

	8 hónapos kortól
	Nehezen tisztítható ételeknél fokozott figyelem: pl: eper, málna
	Magas rosttartalmú ételek is:
kelkáposzta, karalábé, karfiol, Zöldborsó (passzírozott, héj nélkül)csicsóka, vöröshagyma, fokhagyma (sütve vagy főzve)
Spenót, sóska (magas oxalát taralmúak: max heti 1x, ellenőrzött helyről beszerezve!)
Zöld fűszerek: pl: petrezselyem, kapor
	Pulyka, sertés, marha, szálkamentes édesvízi hal, csirkemáj (legfeljebb hetente egyszer)
	7-8 hónapos kortól: – Naponta maximum 100–125 ml natúr joghurt, kefir – gyümölcsökkel, gabonafélékkel együtt
adható.
– A főzelékek kiegészítésére vagy gyümölcspüréhez keverve naponta 2 alkalommal 100 ml-enként
1 kávéskanál túró, reszelt sajt adható
	Gabonafélék, búzafélék, hajdina, köles, kukorica...
(pl: csecsemőknek pehely formájában kaphatóak)
	Tojássárgája főzve, morzsolva  főzelékre(darabos étkezésnél fehérje is)
Darabos étkezés: egész tojás többféleképpen elkészítve
Rágcsálnivaló: adható a csecsemő kezébe(lsd lentebb)

	12-18 hónapos kortól
	
	
	Húskészítmények
	
	
	teák, gyógyteák, méz, olajos magvak (kezdetben pl krémként elkészítve félrenyelés veszélye miatt)


- A főzelékfélék bevezetését burgonyával kezdjük, és a csecsemőkor idején leginkább ezzel történjen a sűrítés is. Ezen kívül a rántás helyett használhatunk rizs, illetve kukoricapelyhet is. Texturáltság szempontjából a csecsemő kora és a zöldség fajtája szerint döntünk passzírozás vagy turmixolás mellett
- Az ételt lehetőleg ne sózzuk és cukrozzuk. Nagyobb csecsemőnél alkalmazhatunk enyhe fűszerezést (só pótló), pl. zöldpetrezselyem, kapor, fehérrépa, paradicsom stb
- A kecsketej önmagában táplálkozás-élettani szempontból nem megfelelő, mivel egyes vitaminokban (B6, B12, C, D, folsav) szegény, ásványi-anyag tartalma pedig magas. Adása azonban kiegészítő táplálékként egészséges csecsemőknek egy éves kor körül nem kontraindikált, amennyiben hatóságilag ellenőrzött és allergiás reakciót nem vált ki.
A hozzátáplálás kezdetétől fontos energia/fehérje/zsír/ásványianyag/vitamin/nyomelem azaz a zöldség/burgonya/gyümölcs/hús/növényi olaj mennyiségének az optimális aránya. (D) 
A tápanyagok mennyiségének, javasolt aránya egy nap során [20] 
- 5-6 hónapos kor: anyatej minimum 80%, zöldség/burgonya/hús püré 25% 
- 6-7 hónapos kor: anyatej minimum 50%, zöldség/burgonya/hús püré 25%, gabona/tej püré 25% 
- 7-9 hónapos kor: anyatej minimum 25%, zöldség/burgonya/hús püré 25%, gabona/tej püré 25%, gabona/gyümölcs püré 25% 
- 9-11 hónapos kor: anyatej minimum 10%, zöldség/burgonya/hús püré 25%, gabona/tej püré 25%, gabona/gyümölcs püré 40% 
- általában egy-egy szoptatást válthat ki havonta előbb a zöldség/burgonya/hús püré, majd a gabona/tej püré és a gabona/gyümölcs püré 
- 11 hónapos kortól fokozatos átállás a családi étkezésre
Korán törekedjünk minél több fajta adására, hogy biztosítsuk a megfelelő kalória és tápanyag bevitelt, valamint a minél több ízt (és így zöldségek és gyümölcsök megkedvelését). Az új ételeket azonban akár 8 alkalommal is kell kínálni, mire a csecsemő teljesen elfogadja. 
A csecsemő kapjon sokféle gyümölcsöt és zöldséget. Ne csak édesebb ízű zöldségeket és gyümölcsöket, hanem semleges és kissé keserűbb ízű zöldségeket/gyümölcsöket (pl. brokkoli, spárga, cukkini, avokádó) is kapjon.
Ügyelni kell arra, hogy az újabb ételek egyenként kerüljenek bevezetésre és nagy türelemmel kell lenni minden esetben, hiszen ahhoz, hogy a csecsemő teljesen elfogadja, átlagosan 8 alkalommal (de akár 12-15 alkalom is lehet) kell próbálkozni egy étellel, tehát az étel visszautasítása normális és ismételt kínálásuk javasolt 
Amint elkezdődik a hozzátáplálás, naponta vasban dús hús, hetente 1-2 alkalommal hal adása szükséges. Hús, máj és hal korai adása a későbbi életkorokban jó szomatikus növekedéshez, fejlődéshez és jobb kognitív funkciókhoz, képességekhez vezet 
Ajánlatos a potenciálisan allergén ételek bevezetése a délelőtti órákban. Kezdetben csak kis mennyiségekben adjuk ezeket. 
- Potenciálisan allergizáló táplálékok: földimogyoró, csonthéjasok (dió, mogyoró, mandula, makadámdió, kesudió, fenyőmag stb), szezámmag, mustármag, tehéntej, tojás, hal, tenger gyümölcsei (kagylók, rákok), szója, búza, zeller, farkasbab 
Vegyszermentes zöldség lenne az ideális, de ennek hiányában mindenképpen törekedjünk arra, hogy ellenőrzött beszerzési helyről (élelmezés-egészségügyi várakozási idő betartása) vásárolt alapanyagot használjunk, és ha az alapanyag magas nitrát tartalma nem zárható ki, akkor inkább kész bébiételt válasszunk. (A nitrát tartalmú élelmiszereknél még az elkészítés és a fogyasztás közötti időtartamnak is jelentősége van, tehát ne tároljuk az elkészült ételt, elkészítés után rögtön adjuk a csecsemőnek!.)
A nitrát mérgezést csecsemőknél okozhatja például a házi készítésű sárgarépa püré és a főtt cékla, amelyet sajnos sem a zöldségek, sem az elkészített ételek hűtve tárolása nem tud megakadályozni.  A nyolc hónaposnál fiatalabb csecsemők azért veszélyeztetettek, mert szervezetükben még fejletlen a problémát okozó vegyületeket átalakító enzimrendszer, amely csak három éves korra fejlődik ki teljesen. A nitrát mérgezés felnőtteknél nagyon ritka.
A megbetegedést methaemoglobinémiának nevezi a szakirodalom. A mérgezés során a nitrátból az emésztés hatására kialakuló nitrit a vérben lévő haemoglobinhoz kötődik, amely így képtelen ellátni oxigén szállító feladatát, ezért oxigénhiány jön létre. A tünetek jellegzetesek: a kisbaba bőre és szája kékeslila színűvé (cianotikussá) válik, amit légzési nehézség kísér.
Sárga gyümölcsök, zöldségek, gyümölcsök fogyasztása beszínezheti a bőrt sárgára, így ezeket se adjuk egymás után több napon keresztül.
Friss gyümölcs vagy zöldség hiányában megfelelő módon tárolt mélyhűtött is adható. 
Bizonyos zöldségek - cékla, fekete áfonya, rebarbara - rózsaszín/piros, nagymennyiségű sárgarépa - narancssárga, zöld spárga pedig zöld színűre színezheti a csecsemő vizeletét. 
Hús 
- Kizárólagos anyatejes táplálás mellett 6. hónapos kor körül a vastartalékok kiürülnek (ezt az anya vas-státusza és az újszülöttnél a köldökzsinór elszorításának ideje befolyásolja). Ezért fontos, hogy a hozzátáplálás kezdetétől minden nap kapjon vasban dús ételeket a csecsemő. 
- A vashiány megelőzése céljából már a kezdetektől komplettáljuk a főzeléket jól felszívódó vasat tartalmazó hússal, májjal, hallal. 
- Csirkemáj (lehetőleg fiatal csirkéé) hetente egyszer adható. 
- Vassal dúsított gabonafélék, továbbá kevésbé jól felszívódó vasat tartalmazó ételek, mint főtt tofu, hüvelyesek, tojássárgája adása is segít a fokozott vasigény kielégítésében. 
- A vas felszívódását a tehéntej/tápszer, tannin (tea), kakaó, növényi rostok gátolják [5]. 
- A magas C-vitamin tartalmú/savanyú pH-jú ételek- narancs és egyéb citrus félék, mangó, ananász -növelik a vas felszívódását. 
Hal 
- Halak adása omega-3 zsírsav tartalmuk miatt legalább hetente 1x ajánlott. 
- Tengeri halak előnye a magasabb zsírsav tartalom. 
- Édesvízi halak zsírsav tartalma ugyan alacsonyabb, de a potenciális nehézfém tartalom veszélye kisebb. 
Tehéntejalapú tejtermékek [36] 
- A joghurt-(fermentáció során a tehéntejfehérjék és laktóz bontódnak) könnyebben emészthető. 
- Naponta maximum 100-125 ml natúr joghurt, kefir - gyümölcsökkel, gabonafélékkel együtt adható. 
- A főzelékek komplettálására vagy gyümölcspüréhez keverve naponta 2 alkalommal 100 ml-enként 1 kávéskanál túró, reszelt sajt adható.
A rágásra szoktatást általában 8-10 hónapos kor körül kezdjük úgy, hogy villával törjük össze a főzeléket, egy-egy nagyobb, de egészen puha darabot hagyjunk a főzelékben, amit az ínyével összenyomhat. 
- A rágásra szoktatás 10 hónapon túli életkorra halasztása megnöveli a táplálási nehézségek előfordulásának gyakoriságát. 
A rágcsálnivalók legyenek borsó nagyságúak, vagy egészen vékony puha szeletek, melyek a fogínyek (fogak) között és a szájban könnyen összenyomhatóak és szétomlóak. 
- Jó rágcsálnivalók a következők (a felsorolás nem teljes): banán, puha körte, sárgabarack, sárgadinnye, mangó, avokádó, megfőzött kelvirág, brokkoli, édesburgonya, sütőtök, megfőzött kis húsgombóc, sajt, kifli
- A rágcsálnivalók adása szülői (gondozói) felügyelet mellett történjen
Amíg a csecsemő nem tud önállóan ülni, az őt etető személy tartsa az ölében, jól megtámasztva vagy ültesse a csecsemőt az etetéshez hordozószékbe és a szilárd táplálékot adja kanállal. 
- Amikor a csecsemő már önállóan tud ülni - általában 8 hónapos kor körül- magas etetőszékbe ültethető. 
- A rágcsálnivalókat akkortól kezdjük adni, amikor a csecsemő már önállóan tud ülni és kialakul az a finom motoros készség, ami lehetővé teszi, hogy kis darabos ételeket mutató és hüvelykujja közé fogva szájához vigye (8-9 hónapos kor). 
- Valamivel későbbi életkorban, általában 10-12 hónapos kortól elkezdhető az edényből evőeszközzel történő önálló táplálkozás. 
- Amikortól a csecsemő erre készséget mutat, engedjék meg, hogy önállóan egyen, amellett, hogy még a kiskanállal történő etetését is folytatni kell. 
- A már önállóan táplálkozó csecsemő/kisded a családi étkezés részese legyen 
